અમદાવાદ: શહેરની ગણનાપાત્ર હોટલમાંની એક ગણાતી સેટેલાઇટ રોડ પર આવેલી હોટલ કોટયાર્ડ મેરિયેટને મનોરંજન વિભાગે રૂ.૭.પ૦ લાખનો દંડ ફટકારી દીધો છે. પ્રાપ્ત માહિતી અનુુસાર રામદેવનગર, સેટેલાઇટ રોડ વિસ્તારમાં આવેલી હોટલ કોટયાર્ડ મેરિયેટમાં ઓ ટુ સ્પા સલૂન ચાલે છે. સામાન્ય રીતે હોટેલમાં ચાલી રહેલા આવાં સ્પા કે સલૂનની આવક હોટલના એકોમોડેશનની આવકમાં ગણવાની હોય છે. પરંતુ ટેકસ બચાવી લેવાનાં ચક્કરમાં આની આવક હોટલ મેનેજમેન્ટે જુદી ગણાવી હતી. મનોરંજન વિભાગના સૂત્રોના જણાવ્યાનુસાર સ્પા કે સલૂન કે જિમ વગેરે જેમાંથી ઇન્કમ જનરેટ કરવામાં આવતી હોય તેને હોટેલના એકોમોડેશનની ઇન્કમમાં ગણવાની થાય.